**Príloha č. 1: Opis predmetu zákazky a jeho technická špecifikácia**

**Zákazka:** Výmena a oprava poškodených stĺpov verejného osvetlenia

**Obstarávateľ:** Dopravný podnik mesta Žiliny s.r.o., Kvačalova 2, 011 40 Žilina

**Opis predmetu zákazky a jeho technická špecifikácia**

Predmetom zákazky je výber zhotoviteľa na zabezpečenie opravy a výmeny 7 ks poškodených stĺpov verejného osvetlenia nachádzajúcich sa na území mesta Žilina.

Stĺpy verejného osvetlenia, ktoré sú predmetom zákazky, sú umiestnené v nasledovných lokalitách mesta Žilina:

|  |  |
| --- | --- |
| **Poradové číslo stĺpu verejného osvetlenia** | **Umiestnenie (lokalita) stĺpu verejného v meste Žilina** |
| **1.** | ul. Záborského |
| **2.** | ul. Záborského |
| **3.** | pri detskom ihrisku ul. Záborského (vedľa ul. Nanterská) |
| **4.** | ul. Pittsburgská |
| **5.** | ul. Slovanská cesta (pred Kazačkom) |
| **6.** | ul. Priemyselná |
| **7.** | ul. Vysokoškolákov (pred predajňou Decathlon) |

Stĺpy verejného osvetlenia s poradovým číslom 1. až 5. majú výšku 6 m a vonkajší priemer 0,13 m. Vyrobené sú z pozinkovaného oceľového plechu o hrúbke min. 3 mm.

Stĺp verejného osvetlenia s poradovým číslom 6. má výšku 8 m a vonkajší priemer 0,13 m. Vyrobený je z pozinkovaného oceľového plechu o hrúbke min. 3 mm.

Stĺp verejného osvetlenia s poradovým číslom 7. má výšku 10 m.

Obstarávateľ požaduje od úspešného uchádzača vykonať:

1.Výmenu stĺpu verejného osvetlenia a opravu elektrovýzbroje stĺpu č. 1.

2.Výmenu stĺpov verejného osvetlenia č. 2, 3, 4, 5, 6.

3.Opravu stĺpu verejného osvetlenia č. 7.

Obstarávateľ uvádza, že:

**Výmenou stĺpu verejného osvetlenia** sa rozumie demontáž poškodeného stĺpu, nevyhnutná oprava základu stĺpa, preloženie elektrovýzbroje do nového stĺpu, montáž nového stĺpu na pôvodné miesto vrátane jeho elektrického zapojenia.

**Opravou stĺpu verejného osvetlenia** sa rozumie demontáž stĺpu, oprava základu stĺpu a jeho montáž na pôvodné miesto.

**Opravou elektrovýzbroje stĺpu verejného osvetlenia** sa rozumie jeho uvedenie do prevádzkyschopného a bezpečného stavu.

Aktuálny technický stav stĺpov verejného osvetlenia, ktoré sú predmetom zákazky, je zdokumentovaný vo forme obrázkovej prílohy (Príloha č. 5 Výzvy na predkladanie ponúk).

Obstarávateľ v prípade záujmu o obhliadku poskytne záujemcom možnosť zúčastniť sa osobne obhliadky miesta realizácie zákazky (diela), aby sa mohli oboznámiť so skutočnosťami, ktoré môžu byť pre záujemcu nápomocné k určeniu ceny za predmet zákazky. Bližšie informácie sú uvedené vo Výzve na predkladanie ponúk (bod č. 6).

**Ďalšie požiadavky obstarávateľa na realizovanie predmetu zákazky:**

**1.Personálne zabezpečenie plnenia predmetu zákazky:** úspešný uchádzač o zákazku bude realizovať práce vo vlastnom mene, na vlastnú zodpovednosť a prostredníctvom osôb, ktoré majú na výkon prác potrebnú kvalifikáciu, čo je predpokladom k uspokojivému zhotoveniu predmetu zákazky.

**2.Požiadavky na materiál použitý pri realizovaní predmetu zákazky:** pred realizovaním predmetu zákazky bude použitý materiál odsúhlasený kontaktnou osobou objednávateľa, ktorou je p. Radoslav Skupeň, tel.: +421 905 435 846, e-mail: radoslav.skupen@dpmz.sk.

Kontaktná osoba objednávateľa je zároveň osobou, ktorá je zodpovedná jednať za objednávateľa vo veciach technických a realizačných pri plnení predmetu zákazky.

**3.Vykonanie predmetu zákazky:**

Predmet zákazky bude realizovaný prostredníctvom objednávok (na každý stĺp verejného osvetlenia bude úspešnému uchádzačovi doručená samostatná objednávka). Úspešný uchádzač za zrealizované dielo, t.j. za každý stĺp vystaví samostatnú faktúru – daňový doklad so splatnosťou 30 dní a doručí ju objednávateľovi po skončení preberacieho konania. Preberací protokol za každý stĺp verejného osvetlenia pripraví úspešný uchádzač, t.j. zhotoviteľ.

Požadovaný termín začiatku prác je do 14 dní odo dňa doručenia elektronickej objednávky úspešnému uchádzačovi (zhotoviteľovi).

Obstarávateľ požaduje vykonať celý predmet zákazky do 30.06.2021.

Obstarávateľ požaduje na každé realizované dielo (t.j. na opravu resp. výmenu každého stĺpu verejného osvetlenia) záručnú dobu v trvaní 24 mesiacov odo dňa prebratia jednotlivého predmetu zákazky.

**Uchádzač o zákazku (t.j. potenciálny zhotoviteľ) svojim podpisom potvrdzuje, že sa oboznámil s opisom a technickou špecifikáciou predmetu zákazky, ako aj s podmienkami a požiadavkami obstarávateľa, t.j. budúceho objednávateľa, ktoré sa týkajú realizácie predmetu zákazky. Všetkým informáciám, požiadavkám a podmienkam, ktoré sú uvedené v tejto Prílohe č. 1 uchádzač (t.j. potenciálny zhotoviteľ) porozumel, akceptuje ich a zaväzuje sa podľa nich predmet zákazky realizovať.**

Miesto:

Dátum:

Meno a priezvisko osoby, ktorá potvrdzuje podpisom tento dokument za uchádzača:

Vlastnoručný podpis osoby za uchádzača: